## Pravilnik o stavljanju na tržište krmiva i krmnih smjesa

### NN 112/2008 (1.10.2008.), Pravilnik o stavljanju na tržište krmiva i krmnih smjesa

# MINISTARSTVO POLJOPRIVREDE, RIBARSTVA I RURALNOG RAZVOJA

**3265**

Na temelju članka 17. stavka 4. i članka 65. alineja 2., 5., 6. i 7. Zakona o
hrani (»Narodne novine«, broj 46/2007), te članka 35. stavka 4. i članka 37.
stavka 1. Zakona o stočarstvu (»Narodne novine« broj 70/97, 36/98, 151/03 i
132/06), ministar poljoprivrede, ribarstva i ruralnog razvoja donosi

## PRAVILNIK

### O STAVLJANJU NA TRŽIŠTE KRMIVA I KRMNIH SMJESA1,2

Članak 1.

Ovim Pravilnikom propisuju se uvjeti koji se odnose na kakvoću, označavanje
(deklariranje), pakiranje, stavljanje na tržište i korištenje krmiva i krmnih
smjesa.

Članak 2.

Za potrebe ovog Pravilnika koriste se sljedeći pojmovi:
a) *Hrana za životinje* – svaka tvar ili proizvod, uključujući i dodatke hrani za
životinje, prerađen, djelomično prerađen ili neprerađen, a namijenjen je
hranidbi životinja;
b) *Krmiva* – proizvodi biljnog ili životinjskog podrijetla u izvornom obliku,
svježi ili konzervirani, nusproizvodi industrijske prerade, te organske ili
anorganske tvari namijenjene hranidbi životinja, izradi krmnih smjesa ili kao
nosači premiksa;
c) *Krmna smjesa* – mješavina krmiva sa ili bez dodataka hrani za životinje
namijenjena hranidbi životinja u obliku potpune ili dopunske krmne smjese;
d) *Dnevni obrok* – količina hrane za životinje preračunata na 12% udjela vode
koja zadovoljava ukupne dnevne hranidbene potrebe životinje s obzirom na njezinu
vrstu, kategoriju i proizvodnost;
e) *Potpuna krmna smjesa* – mješavina hrane za životinje koja svojim sastavom u
potpunosti zadovoljava dnevni obrok;
f) *Dopunska krmna smjesa* – mješavina hrane za životinje s visokim udjelom
pojedinih sastojaka koja zbog svog sastava nije namijenjena za izravnu hranidbu
životinja već se koristi isključivo s drugom hranom za životinje da bi
zadovoljila dnevni obrok;
g) *Mineralna mješavina* – dopunska krmna smjesa sastavljena od mješavine
mineralnih tvari, a sadrži najmanje 40% sirovog pepela;
h) *Melasirana mješavina* – dopunska krmna smjesa proizvedena s melasom i sadrži
najmanje 14% ukupne količine šećera izraženog kao saharoza;
i) *Životinje* – životinjske vrste koje se uobičajeno drže ili uzgajaju za
proizvodnju hrane;
j) *Kućni ljubimci* – životinjske vrste koje se uobičajeno drže ili uzgajaju a
nisu namijenjene proizvodnji hrane ili krzna;
k) *Mliječne zamjenice* – krmne smjese koje se koriste za hranidbu mladih
životinja ili za hranidbu tovne teladi u suhom stanju ili otopljene u određenoj
količini tekućine, kao dodatak ili zamjena za mlijeko (osim kolostruma) u obliku
potpune ili dopunske mliječne zamjenice
l) *Potpuna mliječna zamjenica* – mliječna zamjenica koja svojim sastavom
zadovoljava dnevni obrok;
m) *Dopunska mliječna zamjenica* – mliječna zamjenica koja zbog svog sastava nije
namijenjena za izravnu hranidbu životinja već se koristi isključivo s drugom
hranom za životinje da bi zadovoljila dnevni obrok;
n) *Minimalni rok trajanja krmnih smjesa* – datum do kojeg ispravno skladištene
krmne smjese zadržavaju specifična svojstva;
o) *Stavljanje na tržište* – držanje hrane za životinje u svrhu prodaje,
uključujući ponudu za prodaju ili svaki drugi oblik prijenosa, bez obzira na to
je li besplatan ili nije, te prodaju, distribuciju i druge oblike prijenosa kao
takve.
p) *Obiteljsko poljoprivredno gospodarstvo* – seljačko gospodarstvo ili obiteljsko
poljoprivredno gospodarstvo jest samostalna gospodarska i socijalna jedinica
temeljena na vlasništvu i/ili uporabi vlastitih proizvodnih resursa i
upravljanju obitelji u obavljanju poljoprivredne djelatnosti.

Članak 3.

Na tržište je dopušteno stavljati krmiva i krmne smjese koje udovoljavaju
veterinarsko-zdravstvenim uvjetima i uvjetima u pogledu kakvoće i označavanja
(deklariranja) hrane za životinje, ne predstavljaju opasnost za okoliš te za
zdravlje ljudi i životinja, a zabranjeno ih je označavati (deklarirati),
reklamirati, prezentirati i stavljati na tržište na način koji dovodi potrošače
u zabludu.

I. KRMIVA

Članak 4.

Prilikom stavljanja na tržište krmiva moraju udovoljavati odredbama navedenim u
Prilogu I. ovoga Pravilnika.

Članak 5.

1) Proizvođač, pakiratelj, uvoznik, prodavač ili distributer odgovorni su da na
popratnom dokumentu ili predviđenom mjestu na pakiranju, oznaci (deklaraciji)
spojenoj s ambalažom bude jasno vidljivo, čitljivo i neizbrisivo označeno
prilikom stavljanja na tržište krmiva sljedeće:
a) riječ »krmivo«,
b) naziv krmiva u skladu s člankom 7. ovoga Pravilnika,
c) za krmiva navedena u Prilogu II. ovoga Pravilnika podaci iz Priloga II. ovoga
Pravilnika, stupca (4) tablice koji je njezin sastavni dio,
d) za krmiva koja nisu navedena u Prilogu II. ovoga Pravilnika, podaci iz
Priloga III. ovoga Pravilnika, stupca (2) koji je njezin sastavni dio,
e) gdje je to potrebno podaci navedeni u Prilogu I. ovoga Pravilnika,
f) neto masa za suha krmiva odnosno neto masa ili volumen za tekuća krmiva,
g) ime i prezime/naziv, sjedište/adresa, pravne ili fizičke osobe odgovorne za
podatke, identifikacijski broj odobrenog ili registriranog objekta, serijski
broj proizvoda ili drugi podatak koji omogućuje sljedivost krmiva,
h) ime i prezime/naziv, sjedište/adresa, osobe odgovorne za podatke iz ovoga
članka kada ta osoba nije proizvođač krmiva.
2) Na ambalaži, posudi ili oznaci (deklaraciji) mogu se navesti i drugi podaci
osim onih iz stavka 1. ovoga članka pod uvjetom da se ti podaci temelje na
znanstveno objektivnim činjenicama koje se mogu dokumentirati, da potrošača ne
dovode u zabludu i da su odvojeni od podataka iz stavka 1. ovoga članka.
3) Za količine krmiva manje ili jednake masi od 10 kg koje su namijenjene
krajnjem korisniku može se podatke navedene u stavku 1. i 2. ovoga članka
dostaviti kupcu na mjestu prodaje krmiva na prikladan način.
4) Ako se prilikom stavljanja na tržište proizvodna serija krmiva razdijeli,
pakira ili prepakira, na ambalaži, posudi ili popratnom dokumentu moraju se
označiti svi podaci iz stavka 1. ovoga članka, uključujući broj proizvodne
serije.
5) Ako se prilikom stavljanja na tržište promijeni analitički sastav krmiva,
podatke iz stavka 1. ovoga članka mora izmijeniti osoba koja je izmijenila
analitički sastav krmiva.

Članak 6.

1) Podatke navedene u članku 5. stavku 1. točkama c) i d) ovoga Pravilnika, te u
Prilogu 1., Glavi V. točkama 2. i 3. ovoga Pravilnika, nije potrebno navoditi
ako:
a) kupac prije svake transakcije dostavi izjavu u pisanom obliku da te podatke
ne potražuje,
b) se na tržište stavlja krmivo biljnog ili životinjskog podrijetla, svježe ili
konzervirano, podvrgnuto ili ne jednostavnoj fizikalnoj obradi, u količini
jednakoj ili manjoj od mase 10 kg, namijenjeno kućnim ljubimcima, koje
neposredno konačnom korisniku dostavlja proizvođač krmiva.
2) Kada prilikom uvoza krmiva i prvog stavljanja na tržište nije bilo moguće
osigurati jamstvo glede podataka navedenih u članku 5. stavku 1. točkama c) i d)
ovoga Pravilnika, te u Prilogu 1. Glavi V. točkama 2. i 3. ovoga Pravilnika,
odnosno kada nije moguće utvrditi analitički sastav krmiva, dopušteno je da
osoba navedena u članku 5. stavku 1. točki g) ovoga Pravilnika osigura
privremene podatke pod uvjetom da:
a) nadležno tijelo, odgovorno za nadzor, bude unaprijed informirano o prispijeću
pošiljke toga krmiva,
b) kupac i nadležno tijelo u roku od 10 radnih dana po prispijeću krmiva dobiju
tražene podatke o sastavu,
c) se pored podataka o sastavu, na dokumentu navedu sljedeće oznake podebljano
otisnute: »podatke će utvrditi …..(naziv laboratorija i sjedište laboratorija
koji će izvoditi analize) temeljem dostavljenog uzorka….(referentni broj uzorka
koji će biti analiziran) do……(datum)«.
3) Iznimno od odredbi članka 5. stavka 1. ovoga Pravilnika nisu potrebni podaci
u slučaju krmiva biljnog ili životinjskog podrijetla u njihovom prirodnom
stanju, svježa ili konzervirana, podvrgnuta ili ne jednostavnoj fizikalnoj
obradi, koja ne sadrže dodatke hrani za životinje, osim konzervansa, kojima
obiteljsko poljoprivredno gospodarstvo kao proizvođač krmiva, neposredno
opskrbljuje krajnjeg korisnika – hranitelja životinja.
4) Nije potrebno navoditi podatke u oznaci (deklaraciji) navedene u članku 5.
stavku 1. točkama c) do f) ovoga Pravilnika i podatke navedene u Prilogu I.
ovoga Pravilnika ako se na tržište stavljaju nusproizvodi biljnoga ili
životinjskog podrijetla nastali industrijskom preradom poljoprivrednih proizvoda
s udjelom vode većim od 50%.

Članak 7.

1) Krmiva se mogu stavljati na tržište pod specifičnim nazivima određenim
Prilogom II. ovoga Pravilnika, ako odgovaraju uvjetima propisanim tim Prilogom.
2). Dozvoljeno je stavljanje na tržište drugih krmiva koja nisu navedena u
popisu Priloga II. ovoga Pravilnika pod nazivima koji glede sastava, kakvoće i
podrijetla ne dovode kupca u zabludu. U odnosu na podrijetlo krmiva podaci
obvezni prilikom označavanja krmiva nalaze se u tablici Priloga III. ovoga
Pravilnika.

II. KRMNE SMJESE2

Članak 8.

1) Odredbe ovog Poglavlja primjenjuju se u skladu s odredbama posebnih propisa
koji se odnose na:
a) dodatke hrani za životinje,
b) nepoželjne i zabranjene tvari i proizvode u hranidbi životinja,
c) određivanje maksimalnih dopuštenih količina rezidua pesticida na ili u
proizvodima namijenjenim hranidbi životinja ili prehrani ljudi,
d) organizaciju tržišta poljoprivrednim proizvodima,
e) određene proizvode koji se koriste u hranidbi životinja,
f) hranu za životinje s posebnim hranidbenim potrebama.
2) Krmne smjese dopušteno je stavljati na tržište samo u zatvorenoj ambalaži ili
posudama, na način da se pri otvaranju vidno i trajno ošteti ambalaža ili pečat
na trajnoj ambalaži odnosno posudi.
3) Krmne smjese mogu se stavljati na tržište u rasutom stanju ili ne zatvorenoj
ambalaži odnosno nezapečaćenoj ambalaži u slučajevima kada se:
a) prevoze između dva proizvođača krmnih smjesa,
b) prevoze između proizvođača krmnih smjesa do objekata za pakiranje,
c) krmne smjese sastoje od mješavine zrnja ili cijelog voća,
d) nalaze u obliku blokova ili cigli za lizanje,
e) dostavljaju krajnjem korisniku krmnih smjesa u količini manjoj od 50 kg mase,
a krmna smjesa je izuzeta iz ambalaže koja je prije otvaranja udovoljavala
odredbama članka 3. ovoga Pravilnika.
4) Krmne smjese mogu se stavljati na tržište u rasutom stanju i/ili nezatvorenim
posudama, ali ne i u nezatvorenim vrećama u slučajevima:
a) kada se prevoze od proizvođača krmnih smjesa do krajnjeg korisnika,
b) melasirane mješavine koja se sastoji od najviše tri krmiva,
c) peletirane hrane za životinje.

Članak 9.

1) Proizvođač, pakiratelj, uvoznik, prodavač ili distributer odgovorni su da na
predviđenom mjestu na pakiranju ili oznaci (deklaraciji) spojenoj s ambalažom
bude jasno vidljivo i neizbrisivo označeno prilikom stavljanja na tržište krmnih
smjesa sljedeće:
a) Opis – »potpuna krmna smjesa«, »dopunska krmna smjesa«, »mineralna
mješavina«, »melasirana mješavina«, »potpuna mliječna zamjenica« ili »dopunska
mliječna zamjenica«;
b) Vrsta ili kategorija životinja kojoj je krmna smjesa namijenjena;
c) Uputa za korištenje i čuvanje krmne smjese i njezina namjena;
d) Popis krmiva u svim krmnim smjesama, osim krmnih smjesa za kućne ljubimce,
isključujući pse i mačke, u skladu s odredbama članka 10. ovoga Pravilnika;
e) Kada je potrebno, analitički sastav kako je propisano Prilogom IV. ovoga
Pravilnika;
f) Ovisno o slučaju, podaci navedeni u Prilogu V. stupcima 1– 3. ovoga
Pravilnika;
g) Ime/naziv, adresa, sjedište subjekta u poslovanju s hranom za životinje
odgovornog za podatke navedene u ovom članku;
h) Neto masa za krute proizvode, neto masa ili volumen za tekuće proizvode;
i) Minimalni rok trajanja u skladu s odredbama članka 11. ovoga Pravilnika;
j) Serijski broj proizvoda;
k) Identifikacijski broj odobrenog ili registriranog objekta;
l) Država podrijetla proizvoda.
m) Podaci o odobrenim korištenim dodacima hrani za životinje u krmnim smjesama u
skladu s odredbama članka 13. ovoga Pravilnika;
2) Krmne smjese koje se prevoze u rasutom stanju mora pratiti dokument koji
sadrži sve podatke iz stavka 1. ovoga članka. Za male količine krmnih smjesa
koje se prevoze u rasutom stanju namijenjene krajnjem korisniku može se podatke
iz stavka 1. ovoga članka dostaviti na mjestu prodaje, na prikladan način.
3) Osim podataka iz stavka 1. ovoga članka, na mjestu predviđenom za oznaku
(deklaraciju) mogu se navesti samo sljedeći dodatni podaci:
a) oznaka raspoznavanja ili zaštitni žig subjekta odgovornog za podatke na
oznaci (deklaraciji);
b) ime/naziv i sjedište proizvođača, ako se ne radi o istom subjektu u
poslovanju s hranom za životinje koji je odgovoran za podatke na oznaci
(deklaraciji);
c) cijena proizvoda;
d) opis ili trgovačko ime proizvoda;
e) prema potrebi analitički sastav, u skladu s Prilogom IV. ovoga Pravilnika;
f) podaci navedeni u Prilogu V. ovoga Pravilnika, stupcima 1., 2. i 4., a
energetska vrijednost krmnih smjesa za perad se izračunava po metodi navedenoj u
Prilogu VII.3 ovoga Pravilnika;
g) datum proizvodnje u skladu s odredbama članka 11. ovoga Pravilnika;
h) podaci o fizikalnom stanju krmne smjese i o posebnim postupcima prerade
kojima je bila podvrgnuta;
i) naziv, adresa, broj telefona gdje se može obratiti za dodatne informacije o
krmnoj smjesi, osim u slučaju hrane za kućne ljubimce.
4) Dopušteno je prilikom označavanja (deklariranja) hrane za životinje odrediti
službeni kod, temeljem kojeg se može utvrditi identitet proizvođača u onim
slučajevima kada on nije odgovoran za podatke na deklaraciji.
5) Dopušteno je:
a) u slučaju krmnih smjesa koje su proizvedene od najviše tri krmiva, ne navesti
podatke iz stavka 1. točaka b) i c) ovoga članka, kada su korištena krmiva jasno
označena na deklaraciji,
b) u slučaju mješavina cijelih zrna krmiva na oznaci (deklaraciji) ne navesti
podatke navedene u stavku 1. točkama e) i f) ovoga članka,
c) opis: »potpuna krmna smjesa« ili »dopunska krmna smjesa« kod hrane za kućne
ljubimce, osim hrane za pse i mačke, zamijeniti opisom: »krmna smjesa«. U tom je
slučaju potrebno na oznaci (deklaraciji) navesti sve potrebne podatke za potpune
krmne smjese,
d) oznaku minimalnog roka trajanja, neto količinu, serijski broj proizvoda i
identifikacijski broj odobrenog ili registriranog objekta, otisnuti izvan mjesta
navedenog u stavku 1. ovoga članka, u kom slučaju je potrebno na oznaci
(deklaraciji) navesti gdje se ti podaci nalaze.
6) Umjesto opisa: »krmna smjesa«, »dopunska krmna smjesa« i »potpuna krmna
smjesa« za hranu za kućne ljubimce mogu se koristiti sljedeći opisi: »hrana za
kućne ljubimce«, »dopunska hrana za kućne ljubimce« i »potpuna hrana za kućne
ljubimce«.
7) Izraz: »kućni ljubimci« iz stavka 6. ovoga članka može se zamijeniti imenom
vrste ili kategorije životinje kojoj je hrana namijenjena.

Članak 10.

1) Na oznaci (deklaraciji) moraju biti pojedinačno navedena sva krmiva koja su
korištena u krmnim smjesama.
2) Popis krmiva u hrani za životinje mora biti naveden kako slijedi:
a) kod krmnih smjesa za životinje, osim kućnih ljubimaca:
– popis krmiva u odnosu na njihov udio u krmnoj smjesi od najvećeg prema
najmanjem
– dozvoljena tolerancija udjela krmiva iz prethodne alineje je 15%
b) kod krmnih smjesa namijenjenih kućnim ljubimcima – popis krmiva po količini
ili po postotnom udjelu od najvećeg prema najmanjem.
3) U oznaci (deklaraciji) krmnih smjesa namijenjenih kućnim ljubimcima pojedina
krmiva se mogu zamijeniti nazivom skupine krmiva kako je propisano Prilogom VI.4
ovoga Pravilnika.
4) Kod označavanja (deklariranja) hrane za kućne ljubimce dopušteno je posebno
istaknuti prisutnost ili malu količina pojedinih krmiva ili dodataka hrani za
životinje koji daju posebnu važnost i/ili posebnost karakteristikama krmne
smjese. U tom slučaju obvezno je navesti u oznaci (deklaraciji) minimalni ili
maksimalni postotni udio tih krmiva odnosno dodataka hrani za životinje.

Članak 11.

1) Minimalni rok trajanja mora biti naveden na sljedeći način:
– »upotrijebiti do…« s datumom (dan, mjesec, godina) kod mikrobiološki lako
kvarljive hrane za životinje,
– »najbolje upotrijebiti do…« s datumom (mjesec, godina) kod ostale hrane za
životinje.
2) Ako je posebnim propisima o hrani za životinje dozvoljena mogućnost
korištenja jednog od načina označavanja iz stavka 1. ovoga članka, navodi se
onaj način u kojem je rok trajanja kraći.
3) Datum proizvodnje mora biti naveden na sljedeći način:
– »proizvedeno… (dan i/ili mjesec i godina) prije isteka minimalnog roka
trajanja« s naznakom gdje je podatak otisnut.

Članak 12.

Osoba odgovorna za podatke o označavanju (deklariranju) smije označiti
(deklarirati) druge podatke osim onih koji se izričito zahtijevaju ovim
Pravilnikom, uz sljedeće uvjete:
– zabranjeno je označavati prisutnost drugih analitičkih sastojaka osim onih
navedenih u članku 9. stavku 1. točke f) ovoga Pravilnika i članka 5. Pravilnika
o hrani za životinje s posebnim hranidbenim potrebama (»Narodne novine«, broj:
35/08)5;
– zabranjeno je dovesti kupca u zabludu pripisujući nepostojeća svojstva i
učinke ili isticati posebna svojstva krmne smjese u slučajevima kada su ona
svojstvena istovrsnoj hrani za životinje;
– zabranjeno je pripisivati ljekovita ili terapeutska svojstva krmnim smjesama;
– zabranjeno je pripisivati preventivna svojstva krmnim smjesama osim prilikom
korištenja dodataka navedenih u članku 13. stavku 1. točki a) ovoga Pravilnika;
– drugi podaci moraju se temeljiti na znanstveno objektivnim činjenicama koje se
mogu dokumentirati;
– drugi podaci moraju biti vidljivo odvojeni od svih podataka navedenih u članku
9. ovoga Pravilnika.

Članak 13.

1) Sljedeći podaci o odobrenim korištenim dodacima hrani za životinje u krmnim
smjesama moraju biti jasno vidljivo i neizbrisivo otisnuti na pakiranju ili
oznaci (deklaraciji) uz podatke iz članaka 9. ovoga Pravilnika, prilikom
stavljanja krmnih smjesa na tržište:
a) Za kokcidiostatike, histomonostatike i pospješivače rasta:
– naziv odobrenog dodatka hrani za životinje i njegov međunarodni
identifikacijski broj,
– udio aktivne tvari u krmnoj smjesi,
– minimalni rok trajanja,
b) Za antioksidanse:
– za sve vrste životinja osim kućnih ljubimaca, naziv odobrenog korištenog
antioksidansa i njegov međunarodni identifikacijski broj,
– u hrani za kućne ljubimce mora se označiti: »s antioksidansom«, te naziv
korištenog antioksidansa.
c) Za boje, uključujući pigmente:
– za sve vrste životinja osim kućnih ljubimaca, naziv odobrene korištene boje
ili pigmenta,
– u hrani za kućne ljubimce mora se označiti: »boja« ili: »obojeno s«, te naziv
odobrene korištene boje ili pigmenta.
d) Za vitamin E:
– naziv odobrenog dodatka hrani za životinje,
– udio alfa – tokoferola u krmnoj smjesi,
– minimalni rok trajanja.
e) Za vitamine A i D:
– naziv odobrenog dodatka hrani za životinje,
– udio A i D vitamina u krmnoj smjesi,
– minimalni rok trajanja.
f) Za bakar:
– naziv odobrenog dodatka hrani za životinje,
– udio bakra u krmnoj smjesi.
g) Za konzervanse:
– za sve vrste životinja osim kućnih ljubimaca, naziv odobrenog korištenog
konzervansa,
– u hrani za kućne ljubimce mora se označiti: »konzervans« ili: »konzervirano
s«, te naziv odobrenog konzervansa.
h) Za enzime:
– naziv odobrenog enzima,
– posebno ime aktivne tvari koja ima enzimsku aktivnost,
– međunarodni identifikacijski broj
– jedinicu aktivnosti po kilogramu ili litri,
– minimalni rok trajanja.
i) Za mikroorganizme:
– vrstu i soj odobrenog mikroorganizma,
– broj živih bakterija (CFU/gram),
– međunarodni identifikacijski broj,
– minimalni rok trajanja.
2) Prisutnost elemenata u tragovima (osim bakra) i vitamina (osim A, D i E),
provitamina i dodataka hrani za životinje sa sličnim učinkom vitaminima i
provitaminima može se označiti ako se njihov udio u krmnoj smjesi može dokazati
službenim ili znanstveno potvrđenim metodama i u tom slučaju mora se navesti
sljedeće:
a) za elemente u tragovima osim bakra, naziv odobrenog dodatka hrani za
životinje i njegov udio u krmnoj smjesi,
b) za vitamine osim A, D i E, provitamine i dodatke hrani za životinje sa
sličnim učinkom vitaminima i provitaminima, naziv odobrenog dodatka hrani za
životinje, njegov udio u krmnoj smjesi i minimalni rok trajanja.
3) Prilikom označavanja krmnih smjesa koje sadrže dva ili više dodatka hrani za
životinje s različitim rokovima trajanja na oznaci (deklaraciji) označava se
najkraći minimalni rok trajanja.
4) Prilikom označavanja hrane za kućne ljubimce koja sadrži boje, konzervanse
ili antioksidanse, u pakiranjima čija je masa manja od 10 kilograma, na kojima
nema dovoljno prostora na mjestu za označavanje (deklariranje) opise: »obojeno
s«, »konzervirano s« ili: »s antioksidansom« dopušteno je zamijeniti opisom: »EU
dodaci« s označenim međunarodnim identifikacijskim brojem za svaki pojedini
dodatak hrani za životinje.

Članak 14.

Odstupanje od odredbi ovoga Pravilnika dopušteno je u slučajevima:
– izvoza u zemlje koje nisu članice Europske unije;
– kada je hrana za životinje posebno označena (deklarirana), a namijenjena je
životinjama koje se drže u znanstvene ili istraživačke svrhe.

Članak 15.

Prilozi I. – VII. tiskani su u dodatku ovoga Pravilnika i njegov su sastavni
dio.

Članak 16.

Krmiva i krmne smjese mogu se stavljati na tržište označeni oznakama
(deklaracijama), odnosno u ambalaži na kojoj je otisnuta oznaka (deklaracija), u
skladu s odredbama propisa koji su bili na snazi prije stupanja na snagu ovoga
Pravilnika do iskorištenja zaliha te ambalaže, a najkasnije do 31. ožujka 2009.
godine.

Članak 17.

Stupanjem na snagu ovoga Pravilnika prestaje važiti Pravilnik o označavanju
(deklariranju) i stavljanju na tržište krmnih smjesa (»Narodne novine«, broj
54/07) te članci 1.-28. i članak 32. Pravilnika o kakvoći stočne hrane (»Narodne
novine«, broj 26/98, 120/98,76/03 i 22/06).

Članak 18.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/08-01/6
Urbroj: 525-11-08-02
Zagreb, 22. rujna 2008.

Ministar
**mr. sc. Božidar Pankretić**, v. r.

\_\_\_\_\_\_
1 Pravilnik preuzima odredbe
Council Directive 96/25/EC on the circulation and use of feed materials,
amending Directives 70/524/EEC, 74/63/EEC, 82/471/EEC and 93/74/EEC and
reapiling Directive 77/101/EEC
2 Council Directive 79/373/EEC on the circulation of compound
feedingstuffs
3 Ovaj prilog preuzima odredbe Commission Directive of 9 April 1986
fixing the method of calculation for the energy value of compound poultryfeed
(86/174/EEC)
4 Ovaj Prilog Pravilnika preuzima odredbe Commission Directive
82/475/EEC laying down te categories of feed materials wich may be used for the
purposes of labelling compond feedinstuffs for pet animals
5 Ovaj Pravilnik preuzima odredbe Council Directive 93/74/EEC on
feedingstuffs intended for particular nutritional purpose

**PRILOG I.**

OPĆE ODREDBE

Glava I.
Pojašnjenje odredbi

1. U popis glavnih krmiva u Prilogu II. ovoga Pravilnika krmiva su popisana
prema sljedećim kriterijima:
– podrijetlo krmiva (životinjsko, biljno, mineralno)
– korišteni dio proizvoda (cijelo, sjemenke, gomolj…)
– način obrade/prerade (ljuštenje, ekstrakcija, zagrijavanje…), te dobiveni
proizvodi (pahuljice, pulpa)
– karakteristika proizvoda/nusproizvoda s obzirom na kakvoću (s malo
glukozinolata, bogato mastima…),
2. Popis krmiva naveden u Prilogu II. ovoga Pravilnika podijeljen je u 12
skupina:
a) Zrna žitarica, njihovi proizvodi i nusproizvodi,
b) Sjemenke i plodovi uljarica, njihovi proizvodi i nusproizvodi,
c) Zrna mahunarki, njihovi proizvodi i nusproizvodi,
d) Gomolji, korijeni, njihovi proizvodi i nusproizvodi,
e) Ostalo sjemenje i plodovi, njihovi proizvodi i nusproizvodi,
f) Voluminozna krmiva,
g) Ostalo bilje, njihovi proizvodi i nusproizvodi,
h) Mliječni proizvodi,
i) Proizvodi od kopnenih životinja,
j) Ribe, proizvodi od morskih životinja, njihovi proizvodi i nusproizvodi,
k) Minerali,
l) Ostalo.

Glava II.
Odredbe u svezi s botaničkom i kemijskom čistoćom

1. Krmiva, u skladu s dobrom proizvođačkom praksom ne smiju sadržavati kemijske
nečistoće koje nastaju tijekom njihove prerade ili tehnološke dodatke hrani za
životinje, osim ako je u Prilogu II. ovoga Pravilnika za pojedina krmiva određen
najviši dopušteni sadržaj.
2. Botanička čistoća proizvoda i nusproizvoda navedenih u Prilogu II. i III.
ovoga Pravilnika ne smije biti manja od 95%, osim ako Prilogom II. ovoga
Pravilnika nije drugačije propisano.
3. Kao botaničke nečistoće podrazumijevaju se:
a) Prirodne, ali neškodljive nečistoće (npr. slama, otpad od slame, sjemenje
drugih uzgajanih biljaka ili korova…);
b) Neškodljivi ostaci sjemenki ili plodova uljarica dospjeli u krmiva prethodnim
proizvodnim procesom čiji udio ne prelazi 0,5%.
4. Navedena botanička čistoća se odnosi na ukupnu masu proizvoda ili
nusproizvoda.

Glava III.
Odredbe glede označavanja

Kada naziv krmiva iz Priloga II. sadrži riječ ili riječi navedene u zagradi, taj
dio može se izostaviti.

Glava IV.
Odredbe glede nazivlja postupaka pripreme krmiva

U sljedećoj tablici nalaze se definicije postupaka koje se odnose na glavne
postupke koji se koriste u pripremi krmiva navedenih u Prilogu II. i III. ovoga
Pravilnika. Kada ime krmiva sadrži i naziv/kvalifikaciju tehnološkog postupka iz
glave IV. ovoga Priloga postupak mora udovoljavati definiciji iz stupca (3) ove
glave.

|  |  |  |  |
| --- | --- | --- | --- |
|  | Postupak | Definicija | Naziv/kvalifikacija postupka |
| (1) | (2) | (3) | (4) |
| 1 | Koncentriranje | Povećanje sadržaja određene tvari odstranjivanjem vode ili drugih tvari. | Koncentrat |
| 2 | Ljuštenje, guljenje | Potpuno ili djelomično uklanjanje vanjskog omotača sa zrnevlja, sjemenki, plodova, orašaca i ostalog. | Oljušteno, djelomično oljušteno, oguljeno, djelomično oguljeno |
| 3 | Sušenje | Smanjivanje sadržaja vode prirodnim ili umjetnim postupkom. | Sušeno (prirodno ili umjetno) |
| 4 | Ekstrakcija | Odstranjivanje masti ili ulja organskim otapalima ili šećera i drugih vodotopivih sastojaka otapanjem vodom. U slučaju ekstrakcije masti ili ulja organskim otapalima konačni proizvod ne smije sadržavati to otapalo. | Ekstrahirano (kod krmiva koja su sadržavala masti ili ulja), melase, pulpa (kod krmiva koja su sadržavala šećer ili drugu vodotopivu tvar) |
| 5 | Ekstrudiranje | Protiskivanje krmiva kroz otvore pod pritiskom. | Ekstrudirano |
| 6 | Pahuljičanje | Zaparivanje i gnječenje krmiva uz pomoć valjaka. | Pahuljice |
| 7 | Mljevenje | Fizikalna obrada zrna kako bi se smanjila veličina čestica i pospješilo razdvajanje na sastavne dijelove (uglavnom u brašno, posije i prekrupu). | Brašno, posije, prekrupa i krmno brašno |
| 8 | Zagrijavanje | Izraz obuhvaća različite postupke toplinske obrade pod različitim uvjetima s ciljem utjecaja na hranidbenu vrijednosti ili strukturu materijala koji se zagrijava. | Prženo, kuhano, toplinski obrađeno |
| 9 | Hidrogeniranje | Pretvaranje nezasićenih glicerida u zasićene (od ulja i masti). | Skrućeno, djelomično skrućeno |
| 10 | Hidroliza | Rastavljanje na jednostavnije kemijske sastojke obradom vodom i moguće ili enzimima ili kiselinama/lužinama. | Hidrolizirano |
| 11 | Tiještenje | Odstranjivanje masti/ulja iz materijala bogatim uljem ili soka iz plodova ili drugih biljnih proizvoda mehaničkim pritiskanjem (vijkom ili drugim načinom pritiskanja) blagim zagrijavanjem ili bez njega. | Pogače (kod sirovina koje sadrže masti), komina (ako se radi o voću), prešani rezanci, ako se radi o šećernoj repi |
| 12 | Peletiranje | Posebno oblikovanje protiskivanjem kroz matrice. | Peleta, peletirano |
| 13 | Preželiranje | Izmjena škrobnih zrnaca tako da se u hladnoj vodi značajno poveća mogućnost njegovog bubrenja. | preželirano, nabubreno |
| 14 | Rafiniranje | Potpuno ili djelomično odstranjivanje nečistoća u šećerima, uljima, mastima i drugim prirodnim sirovinama kemijskom/fizikalnom obradom. | Rafinirano, djelomično rafinirano. |
| 15 | Vlažno mljevenje | Mehaničko odvajanje sastavnih dijelova jezgri/zrna ponekad namakanjem u vodi sa ili bez sumpornog dioksida kako bi se izdvojio škrob. | Klice, gluten, škrob |
| 16 | Drobljenje | Mehanička obrada zrnja ili drugih krmiva s ciljem smanjenja njihove veličine. | Drobljeno |
| 17 | Odstranjivanje šećera | Potpuno ili djelomično odstranjivanje mono i disaharida iz melasa i drugih krmiva koja sadrže šećer kemijskim ili fizikalnim sredstvima. | Bez šećera, s umanjenom količinom šećera |

Glava V.
Odredbe koje se odnose na analitički sastav koji se može ili mora označiti
(deklarirati) na oznaci (deklaraciji) kako je navedenu u Prilogu II. i III.
ovoga Pravilnika

1. Analitički sastav koji se može ili mora biti označen (deklariran) na oznaci
(deklaraciji) odnosi se na masu (pojedinog) krmiva, osim ako nije drugačije
propisano.
2. Udio vode u krmivu ako u Prilogu II. i III. ovoga Pravilnika nije drugačije
navedeno mora se označiti (deklarirati) ako je veći od 14% mase krmiva. Krmiva
čiji udio vode ne prelazi 14% mase, udio vode mora se označiti (deklarirati)
samo na zahtjev kupca.
3. Udio pepela netopivog u HCl-u, ako u Prilogu II. i III. ovoga Pravilnika nije
drugačije navedeno, mora se označiti (deklarirati) ako prelazi 2,2% u suhoj
tvari.

Glava VI.
Odredbe koje se odnose na sredstva za denaturiranje i vezivanje (vrsta i
količina korištenog sredstva)

Kada se za proizvod, naveden u Prilogu II. ovoga Pravilnika, stupcu (2) tablice
koji je njezin sastavni dio ili u Prilogu III. ovoga Pravilnika, stupcu (1)
tablice koji je njezin sastavni dio koristi sredstvo za denaturiranje ili
vezivanje moraju se navesti sljedeći podaci:
– vrsta i količina korištenog sredstva za denaturiranje,
– vrsta korištenog sredstva za vezivanje.
Količina uporabljenog veziva ne smije prelaziti 3% ukupne mase.

Glava VII.
Odredbe koje se odnose na dopuštena odstupanja analitičkog sastava krmiva koja
se moraju ili mogu označiti (deklarirati)

Kada se prilikom inspekcijskog pregleda hrane za životinje utvrde odstupanja od
označenih (deklariranih) vrijednosti, dozvoljena su odstupanja za:
(a) Sirove bjelančevine:
– 2 jedinice za deklarirani sadržaj 20% ili veći,
– 10% deklarirane količine, ako je deklarirani sadržaj između 10% i 20%
– 1 jedinica za deklarirani sadržaj manji od 10%;
(b) Ukupni šećer, reducirajući šećeri, saharoza, laktoza i glukoza (dekstroza):
– 2 jedinice za deklarirani sadržaj 20% ili veći,
– 10% deklarirane količine, ako je deklarirani sadržaj između 5% i 20%,
– 0,5 jedinice za deklarirani sadržaj manji od 5%;
(c) Škrob i inulin:
– 3 jedinice za deklarirani sadržaj 30% ili veći,
– 10% deklarirane količine, ako je deklarirani sadržaj između 10% i 30%,
– 1 jedinica za deklarirani sadržaj manji od 10%;
(d) Sirova ulja i masti:
– 1,8 jedinice za deklarirani sadržaj 15% ili veći,
– 12% deklarirane količine, ako je deklarirani sadržaj između 5% i 15%,
– 0,6 jedinice za deklarirani sadržaj manji od 5%;
(e) Sirovu vlakninu:
– 2,1 jedinice za deklarirani sadržaj 14% ili veći,
– 15% deklarirane količine, ako je deklarirani sadržaj između 6% i 14%,
– 0,9 jedinice za deklarirani sadržaj manji od 6%;
(f) Udio vode i sirovog pepela:
– 1 jedinica za deklarirani sadržaj 10% ili veći,
– 10% deklarirane količine, ako je deklarirani sadržaj između 5% i 10%,
– 0,5 jedinice za deklarirani sadržaj manji od 5%;
(g) Ukupni fosfor, natrij, kalcijev karbonat, kalcij, magnezij, kiselinski broj
i tvari koje se ne otapaju u petroleju:
– 1,5 jedinice ako je deklarirani sadržaj 15% (15) ili veći,
– 10% deklarirane količine ako je deklarirani sadržaj između 2% (2) i 15% (15),
– 0,2 jedinice za deklarirani sadržaj manji od 2% (2);
(h) Udio pepela netopivog u HCl-u izražen kao natrij-klorid:
– 10% deklarirane količine za deklarirani sadržaj 3% ili veći,
– 0,3 jedinice za deklarirani sadržaj manji od 3%;
(i) Karoten, vitamin A i ksantofile:
– 30% deklarirane količine;
(j) Metionin, lizin i hlapljive dušične baze:
– 20% deklarirane količine.

Glava VIII.
Odredbe koje se odnose na označavanje (deklariranje) krmiva i krmnih smjesa koje
sadrže bjelančevine dobivene od tkiva sisavaca

Oznaka (deklaracija) krmiva i krmnih smjesa koja sadrže bjelančevine od tkiva
sisavaca, osim krmnih smjesa za kućne ljubimce, mora sadržavati sljedeću izjavu:
»Krmivo (krmna smjesa) sadrži bjelančevine dobivene od tkiva sisavaca.
Zabranjeno koristiti za hranidbu preživača.«
Ova odredba ne odnosi se na:
– mlijeko i mliječne prerađevine,
– želatinu,
– hidrolizirane bjelančevine molekularne težine manje od
10 000 daltona, koje su:
a) dobivene od koža životinja koje su zaklane u odobrenim objektima te je
obavljen veterinarsko zdravstveni pregled prije klanja,
b) proizvedene postupkom koji uključuje propisane mjere za smanjivanje na
najmanju moguću mjeru kontaminacije koža, soljenjem, vapnjenjem, intenzivnim
pranjem, izlaganjem materijala pH većem od 11 minimalno tri sata na temperaturi
većoj od 80˚C, nakon kojeg slijedi toplinska obrada na temperaturi većoj od
140ºC u trajanju od 30 min i pri tlaku većem od 3,6 bara ili u istovrijednom
odobrenom postupku,
c) iz objekata u kojima je uspostavljen sustav HACCP-a.
– dikalcijev fosfat dobiven od odmašćenih kostiju,
– dehidrirana plazma i ostali proizvodi od krvi.

**PRILOG II.**

POPIS GLAVNIH KRMIVA

1. ZRNA ŽITARICA, NJIHOVI PROIZVODI I NUSPROIZVODI

|  |  |  |  |
| --- | --- | --- | --- |
| Broj | Naziv | Opis | Obavezno označiti  (deklarirati) |
| (1) | (2) | (3) | (4) |
| 1.01 | Zob | Zrnevlje *Avena sativa* L. i drugih kultivara zobi. |  |
| 1.02 | Zobene pahuljice | Proizvod dobiven parenjem i gnječenjem oljuštene zobi. Može sadržavati malu količinu zobenih ljusaka. | Škrob |
| 1.03 | Zobeno krmno brašno | Nusproizvod dobiven tijekom prerade prosijane i oljuštene zobi u brašno i krupicu. Sastoji se prvenstveno od omotača zrna i ponešto endosperma zobi. | Sirovu vlakninu |
| 1.04 | Zobene posije | Nusproizvod dobiven tijekom prerade prosijane zobi u krupicu. Sastoji se u najvećem dijelu od ljuski i omotača zrna zobi. | Sirovu vlakninu |
| 1.05 | Ječam | Zrnevlje *Hordeum vulgare* L. |  |
| 1.06 | Ječmeno krmno brašno | Nusproizvod dobiven tijekom prerade prosijanog i oljuštenog ječma u ječmenu kašu, krupicu ili brašno. | Sirovu vlakninu |
| 1.07 | Bjelančevine ječma | Osušeni nusproizvod dobiven tijekom proizvodnje škroba iz ječma. Sastoji se prvenstveno od bjelančevina zaostalih nakon odvajanja škroba. | Sirove bjelančevine  Škrob |
| 1.08 | Rižin lom | Nusproizvod dobiven tijekom prerade polirane ili glazirane riže *Oryza sativa* L. Sastoji se prvenstveno od sitnih i/ili slomljenih zrna riže. | Škrob |
| 1.09 | Rižine posije (smeđe) | Nusproizvod dobiven tijekom prvog poliranja oljuštene riže. Sastoji se prvenstveno od djelova aleuronske ovojnice, endosperma i klice. | Sirovu vlakninu |
| 1.10 | Rižine posije (bijele) | Nusproizvod dobiven tijekom drugog poliranja oljuštene riže. Sastoji se prvenstveno od djelova aleuronske ovojnice, endosperma i klice. | Sirovu vlakninu |
| 1.11 | Rižine posije s kalcijevim karbonatom | Nusproizvod dobiven tijekom poliranja oljuštene riže. Sastoji se prvenstveno od srebrnkaste ovojnice, dijelova aleuronske ovojnice, endosperma, klice te kalcijevog karbonata iz postupka poliranja. | Sirovu vlakninu  Kalcij karbonat |
| 1.12 | Krmno brašno predkuhane riže | Nusproizvod dobiven poliranjem oljuštene predkuhane riže. Sastoji se prvenstveno od srebrnkaste ovojnice, dijelova aleuronske ovojnice, endosperma, klice te kalcijevog karbonata iz postupka poliranja. | Sirovu vlakninu  Kalcij karbonat |
| 1.13 | Mljevena riža za hranidbu životinja | Proizvod dobiven mljevenjem riže namijenjene hranidbi životinja. Sastoji se bilo od zelenih, tvrdih ili nedozrelih zrna prosijanih tijekom mljevenja riže ili pak od normalnih oljuštenih zrna riže koja su žuta ili pjegava. | Škrob |
| 1.14 | Pogača od rižinih klica | Nusproizvod proizvodnje ulja iz rižinih klica putem tiješnjenja. Na klicama se nalaze dijelovi endosperma i ovojnice. | Sirove bjelančevine  Sirovu mast  Sirovu vlakninu |
| 1.15 | Sačma od rižinih klica | Nusproizvod proizvodnje ulja iz rižinih klica putem ekstrakcije. Na klicama se nalaze dijelovi endosperma i ovojnice. | Sirove bjelančevine |
| 1.16 | Rižin škrob | Tehnički čisti rižin škrob. | Škrob |
| 1.17 | Proso | Zrnevlje *Panicum miliaceum* L. |  |
| 1.18 | Raž | Zrnevlje *Secale cereale* L. |  |
| 1.19 | Raženo krmno brašno(1) | Nusproizvod proizvodnje brašna iz prosijane raži. Sastoji se pretežno od čestica endosperma te finih dijelova vanjske ovojnice i ponešto otpadnog zrnevlja. | Škrob |
| 1.20 | Krmna raž | Nusproizvod proizvodnje brašna iz prosijane raži. Sastoji se pretežno od dijelova vanjske ovojnice te od čestica zrnevlja s kojih je uklonjeno manje endosperma nego kod raženih posija. | Škrob |
| 1.21 | Ražene posije | Nusproizvod proizvodnje brašna iz prosijane raži. Sastoji se pretežno od dijelova vanjske ovojnice te od čestica zrnevlja s kojih je u najvećem dijelu uklonjen endosperm. | Sirovu vlakninu |
| 1.22 | Sirak | Zrnevlje *Sorghum bicolor* (L.) *Moench s.l.* |  |
| 1.23 | Pšenica | Zrnevlje *Triticum aestivum* (L.) *Triticum durum* Desf. te drugih kultivara pšenice. |  |
| 1.24 | Pšenično krmno brašno(2) | Nusproizvod proizvodnje brašna iz prosijane pšenice ili oljuštenog pira. Sastoji se pretežno od čestica endosperma te finih dijelova vanjske ovojnice i ponešto otpadnog zrnevlja. | Škrob |
| 1.25 | Krmna pšenica | Nusproizvod proizvodnje brašna iz prosijane pšenice ili oljuštenog pira. Sastoji se pretežno od dijelova vanjske ovojnice te od čestica zrnevlja s kojih je uklonjeno manje endosperma nego kod pšeničnih posija. | Sirovu vlakninu |
| 1.26 | Pšenične posije(3) | Nusproizvod proizvodnje brašna iz prosijane pšenice ili oljuštenog pira. Sastoji se pretežno od dijelova vanjske ovojnice te od čestica zrnevlja s kojih je u najvećem dijelu uklonjen endosperm. | Sirovu vlakninu |
| 1.27 | Pšenične klice | Nusproizvod proizvodnje brašna koji se uglavnom sastoji od pšeničnih klica, koje mogu biti gnječene, a na kojima se još drže dijelovi endosperma i vanjske ovojnice. | Sirove bjelančevine  Sirovu mast |
| 1.28 | Pšenični gluten | Osušeni nusproizvod proizvodnje pšeničnog škroba. Sastoji se od glutena ostalog nakon odvajanja škroba. | Sirove bjelančevine |
| 1.29 | Pšenično glutensko brašno | Nusproizvod proizvodnje pšeničnog škroba i glutena. Sastoji se od posija, iz koji su djelomično ili u potpunosti izdvojene klice, i glutena, a u koje su dodane male količine prosijanog zrnevlja ili ostataka nastalih pri hidrolizi škroba. | Sirove bjelančevine  Škrob |
| 1.30 | Pšenični škrob | Tehnički čist pšenični škrob | Škrob |
| 1.31 | Pred-želatinizirani pšenični škrob | Proizvod koji se sastoji od pšeničnog škroba koji je toplinskom obradom u većoj mjeri ekspandiran. | Škrob |
| 1.32 | Pir | Zrnevlje pira  Triticum spelta (L.) Triticum dioccum Schrank, Triticum monococcum. |  |
| 1.33 | Pšenoraž | Zrnevlje hibrida  Triticum X Secale. |  |
| 1.34 | Kukuruz | Zrnevlje Zea mays L. |  |
| 1.35 | Kukuruzno krmno brašno(4) | Nusproizvod proizvodnje brašna ili griza kukuruza. Sastoji se pretežno od čestica ovojnice i zrnevlja s kojeg je uklonjeno manje endosperma nego kod kukuruznog posija. | Sirovu vlakninu |
| 1.36 | Kukuruzne posije | Nusproizvod proizvodnje brašna ili griza kukuruza. Sastoji se pretežno od vanjske ovojnice s djelićima klice i dijelom endosperma kukuruza. | Sirovu vlakninu |
| 1.37 | Pogača kukuruznih klica | Nusproizvod proizvodnje ulja iz klica kukuruza putem tiješnjenja suhog ili vlažnog zrnevlja. Na klicama se nalaze dijelovi endosperma i ovojnice. | Sirove bjelančevine  Sirovu mast |
| 1.38 | Sačma kukuruznih klica | Nusproizvod proizvodnje ulja iz klica kukuruza putem ekstrakcije suhog ili vlažnog zrnevlja. Na klicama se nalaze dijelovi endosperma i ovojnice. | Sirove bjelančevine |
| 1.39 | Kukuruzno glutensko brašno | Nusproizvod proizvodnje kukuruznog škroba mokrim postupkom. Sastoji se od vlakana i glutena u koje su dodani ostaci prosijavanja (ne više od 15%) i/ili ostaci tekuće frakcije u procesu proizvodnje alkohola ili nekih drugih proizvoda podrijetlom iz škroba. Može sadržavati i ostatke nastale u mokrom postupku ekstrakcije ulja iz kukuruznih klica. | Sirove bjelančevine  Škrob  Sirovu mast, ako je > 4,5% |
| 1.40 | Kukuruzni gluten | Osušeni nusproizvod proizvodnje kukuruznog škroba. Sastoji se pretežno od glutena ostalog nakon odvajanja škroba. | Sirove bjelančevine |
| 1.41 | Kukuruzni škrob | Tehnički čisti kukuruzni škrob. | Škrob |
| 1.42 | Pred-želatiniziran kukuruzni škrob | Proizvod koji se sastoji od kukuruznog škroba koji je toplinskom obradom u većoj mjeri ekspandiran. | Škrob |
| 1.43 | Sladne klice | Nusproizvod proizvodnje slada, sastoji se od suhih korjenastih ostataka proklijalih žitarica. | Sirove bjelančevine |
| 1.44 | Osušen pivski trop | Nusproizvod proizvodnje piva dobiven sušenjem sladnih ili nesladnih žitarica i drugih proizvoda od škroba. | Sirove bjelančevine |
| 1.45 | Osušeni trop(5) | Nusproizvod destilacije alkohola dobiven sušenjem krutog ostatka fermentiranih žitarica. | Sirove bjelančevine |
| 1.46 | Osušeni tamni trop(6) | Nusproizvod destilacije alkohola dobiven sušenjem krutog ostatka fermentiranih žitarica kojem su dodani talog sirupa ili zgusnuti ispirak. | Sirove bjelančevine |

(1) Proizvodi koji sadrže više od 40% škroba mogu biti označeni kao »bogato
škrobom«.
(2) Proizvodi koji sadrže više od 40% škroba mogu biti označeni kao »bogato
škrobom«.
(3) Ako se ovo krmivo podvrgava finom mljevenju, riječ »fino« može biti dodana
imenu ili pak ime može biti zamijenjeno odgovarajućom umanjenicom.
(4) Proizvodi koji sadrže više od 40% škroba mogu biti označeni kao »bogato
škrobom«.
(5) Naziv može biti nadopunjen nazivom žitarice.
(6) Naziv može biti zamijenjen nazivom »Osušeni tamni trop s topivim ostatkom«.
Naziv može biti nadopunjen nazivom žitarice.

2. SJEMENKE I PLODOVI ULJARICA, NJIHOVI PROIZVODI I NUSPROIZVODI

|  |  |  |  |
| --- | --- | --- | --- |
| Broj | Naziv | Opis | Obavezno označiti  (deklarirati) |
| (1) | (2) | (3) | (4) |
| 2.01 | Pogača od djelomično oljuštena orašca | Nusproizvod proizvodnje ulja dobiven tiješnjenjem djelomično oljuštena orašca *Arachis hypogaea* L. i drugih vrsta iz porodice Arachis (najviše dopušten sadržaj sirove vlaknine u suhoj tvari je 16%). | Sirove bjelančevine  Sirovu mast  Sirovu vlakninu |
| 2.02 | Sačma od djelomično oljuštena orašca | Nusproizvod proizvodnje ulja dobiven ekstrakcijom ulja iz djelomično oljuštena orašca (najviše dopušten sadržaj sirove vlaknine u suhoj tvari je 16%). | Sirove bjelančevine  Sirovu vlakninu |
| 2.03 | Pogača od oljuštena orašca | Nusproizvod proizvodnje ulja dobiven tiješnjenjem oljuštena orašca. | Sirove bjelančevine  Sirovu mast  Sirovu vlakninu |
| 2.04 | Sačma od oljuštena orašca | Nusproizvod proizvodnje ulja dobiven ekstrakcijom ulja iz oljuštena orašca. | Sirove bjelančevine  Sirovu vlakninu |
| 2.05 | Uljana repica(1) | Sjemenke uljane repice *Brassica napus* L. ssp. *oleifera* (Metzg.) Sinsk., *Brassica napus* L. Var. *Glauca* (Roxb.) O.E. Schulz te *Brassica napa* ssp. *oleifera* (Metzg.) Sinsk. (botaničke čistoće najmanje 94%). |  |
| 2.06 | Pogača uljane repice(1) | Nusproizvod proizvodnje ulja dobiven tiješnjenjem sjemenki uljane repice (botaničke čistoće najmanje 94%). | Sirove bjelančevine  Sirovu mast  Sirovu vlakninu |
| 2.07 | Sačma uljane repice(1) | Nusproizvod proizvodnje ulja dobiven ekstrakcijom ulja iz sjemenki uljane repice (botaničke čistoće najmanje 94%). | Sirove bjelančevine |
| 2.08 | Ljuske uljane repice | Nusproizvod dobiven ljuštenjem sjemenki uljane repice. | Sirovu vlakninu |
| 2.09 | Sačma od djelomično oljuštena sjemena šafranike | Nusproizvod proizvodnje ulja dobiven ekstrakcijom ulja iz djelomično oljuštenih sjemenki šafranike *Carthamus tinctorius* L. | Sirove bjelančevine  Sirovu vlakninu |
| 2.10 | Pogača kopra | Nusproizvod proizvodnje ulja dobiven tiješnjenjem osušene jezgre (endosperm) i vanjske ovojnice (tegumen) sjemena kokosove palme *Cocos nucifera* L. | Sirove bjelančevine  Sirovu mast  Sirovu vlakninu |
| 2.11 | Sačma kopra | Nusproizvod proizvodnje ulja dobiven ekstrakcijom ulja iz osušene jezgre (endosperm) i vanjske ovojnice (tegumen) sjemena kokosove palme. | Sirove bjelančevine |
| 2.12 | Pogača od palminih koštica | Nusproizvod proizvodnje ulja dobiven tiješnjenjem koštica palme *Elais guineensis* Jacq., *Corozo oleifera* (HBK) L. H. Bailey (*Elais melanococca* auct.) iz kojih je u najvećoj mogućoj mjeri odstranjena čvrsta ljuska. | Sirove bjelančevine  Sirovu vlakninu  Sirovu mast |
| 2.13 | Sačma od palminih koštica | Nusproizvod proizvodnje ulja dobiven ekstrakcijom ulja iz koštica palme iz kojih je u najvećoj mogućoj mjeri odstranjena čvrsta ljuska. | Sirove bjelančevine  Sirovu vlakninu |
| 2.14 | Tostirana soja u zrnu | Zrna soje (Glycine max. L. Merr.) podvrgnuta odgovarajućem toplinskom postupku (najviša dopuštena aktivnost ureaze 0,4 mg N/g x min). |  |
| 2.15 | Sačma od zrna soje, tostirana | Nusproizvod proizvodnje ulja dobiven ekstrakcijom ulja iz zrna soje te odgovarajućeg toplinskog postupka (najviša dopuštena aktivnost ureaze 0,4 mg N/g x min). | Sirove bjelančevine  Sirovu vlakninu, ako je > 8% |
| 2.16 | Sačma od oljuštenog zrna soje, tostirana | Nusproizvod proizvodnje ulja dobiven ekstrakcijom ulja iz oljuštenog zrna soje te odgovarajućeg toplinskog postupka (najviša dopuštena količina sirove vlaknine u suhoj tvari 8%) (najviša dopuštena aktivnost ureaze 0,5 mg N/g x min). | Sirove bjelančevine |
| 2.17 | Sojine bjelančevine – koncentrat | Proizvod dobiven iz oljuštene i ekstrahirane soje, koja je podvrgnuta naknadnoj ekstrakciji kako bi se smanjila razina NET-a. | Sirove bjelančevine |
| 2.18 | Biljno ulje(2) | Ulje dobiveno iz biljaka. | Udio vode, ako je > 1% |
| 2.19 | Sojine ljuske | Nusproizvod dobiven ljuštenjem sojinog zrna. | Sirovu vlakninu |
| 2.20 | Sjeme pamuka | Sjeme pamuka *Gossypium* ssp. s kojeg su odstranjena vlakna. | Sirove bjelančevine  Sirovu vlakninu  Sirovu mast |
| 2.21 | Sačma od djelomično oljuštena pamukova sjemena | Nusproizvod proizvodnje ulja dobiven ekstrakcijom ulja iz sjemena pamuka kojem su odstranjena vlakna i dio ljuske (najviša dopuštena količina sirove vlaknine u suhoj tvari 22,5%). | Sirove bjelančevine  Sirovu vlakni |
| 2.22 | Pogača od pamukova sjemena | Nusproizvod proizvodnje ulja dobiven tiješnjenjem pamukova sjemena kojem su odstranjena vlakna. | Sirove bjelančevine  Sirovu vlakninu  Sirovu mast |
| 2.23 | Pogača od crnačkog sjemena | Nusproizvod proizvodnje ulja dobiven tiješnjenjem crnačkog sjemena *Guizotia abyssinica* Lf. (Cass.) (najviša dopuštena količina pepela netopivog u HCl 3,4%). |  |
| 2.24 | Sjeme suncokreta | Sjeme suncokreta *Helianthus annuus* L. |  |
| 2.25 | Sačma od sjemena suncokreta | Nusproizvod proizvodnje ulja dobiven ekstrakcijom ulja iz sjemena suncokreta. | Sirove bjelančevine |
| 2.26 | Sačma od djelomično oljuštena sjemena suncokreta | Nusproizvod proizvodnje ulja dobiven ekstrakcijom ulja iz djelomično oljuštena sjemena suncokreta (najviša dopuštena količina sirove vlaknine u suhoj tvari. 27,5%) | Sirove bjelančevine  Sirovu vlakninu |
| 2.27 | Laneno sjeme | Sjemenke *lana Linum usitatissimum*  L. (botaničke čistoće najmanje 93%). |  |
| 2.28 | Pogača od lanenog sjemena | Nusproizvod proizvodnje ulja dobiven tiješnjenjem sjemena lana (botaničke čistoće najmanje 93%). | Sirove bjelančevine  Sirovu mast  Sirovu vlakninu |
| 2.29 | Sačma od lanenog sjemena | Nusproizvod proizvodnje ulja dobiven ekstrakcijom ulja iz sjemena lana (botaničke čistoće najmanje 93%). | Sirove bjelančevine |
| 2.30 | Sačma ploda masline | Nusproizvod proizvodnje ulja dobiven ekstrakcijom ulja iz ploda masline *Olea europea*L. iz kojih su u najvećoj mogućoj mjeri uklonjene koštice. | Sirove bjelančevine  Sirovu vlakninu |
| 2.31 | Pogača od sezamovog sjemena | Nusproizvod proizvodnje ulja dobiven tiješnjenjem sezamova sjemena *Sesamum indicum*L. (najviša dopuštena količina pepela netopivog u HCl 5%). | Sirove bjelančevine  Sirovu vlakninu  Sirovu mast |
| 2.32 | Sačma od ploda kakaovca | Nusproizvod proizvodnje ulja dobiven ekstrakcijom ulja iz djelomično oljuštenih, sušenih i prženih plodova kakaovca *Theobroma cacao* L. | Sirove bjelančevine  Sirovu vlakninu |
| 2.33 | Ljuske ploda kakaovca | Ljuske sušenog i prženog ploda kakaovca *Theobroma cacao* L. | Sirovu vlakninu |

(1) Dopušteno je navesti »mali udio glukozinolata« u onim slučajevima kada je to
odgovarajuće tvrdnji.
(2) Naziv mora biti dopunjen nazivom biljne vrste od koje je proizvedeno.

3. ZRNA MAHUNARKI, NJIHOVI PROIZVODI I NUSPROIZVODI

|  |  |  |  |
| --- | --- | --- | --- |
| Broj | Naziv | Opis | Obavezno označiti  (deklarirati) |
| (1) | (2) | (3) | (4) |
| 3.01 | Slanutak | Sjemenke Cicer arietinum L. |  |
| 3.02 | Brašno ekstrahiranog guara | Nusproizvod nastao ekstrakcijom sluzi iz sjemena guara Cyanopsis tetragonoloba (L.) Taub. | Sirove bjelančevine |
| 3.03 | Ervum ervilia L. | Sjeme Ervum ervilia L |  |
| 3.04 | Sjekirica(1) | Sjeme Lathyrus sativus L. podvrgnuto odgovarajućoj toplinskoj obradi. |  |
| 3.05 | Leća | Sjeme Lens culinaris a.o. Medik |  |
| 3.06 | Slatka lupina | Sjeme vrste Lupinus ssp. s smanjenim udjelom gorkih sjemenki. |  |
| 3.07 | Grah, tostirani | Sjeme Phaseolus ili Vigna ssp. podvrgnuto odgovarajućoj toplinskoj obradi kako bi se uništili toksični lektini |  |
| 3.08 | Grašak | Sjeme Pisum ssp. |  |
| 3.09 | Krmno brašno graška | Nusproizvod proizvodnje brašna graška. Sastoji se pretežno od djelića kotiledona i u manjoj mjeri od ovojnica. | Sirove bjelančevine  Sirovu vlakninu |
| 3.10 | Posije graška | Nusproizvod mljevenja graška. Sastoji se pretežno od ovojnica uklonjenih tijekom ljuštenja i čišćenja graška. | Sirovu vlakninu |
| 3.11 | Bob | Sjeme Vicia faba L. ssp. faba var. equina Pers.  te var. minuta (Alef.) Mansf. |  |
| 3.12 | Jednocvjetna grahorica | Sjeme Vicia monanthos Desf. |  |
| 3.13 | Grahorica | Sjeme Vicia sativa L. var. sativa i drugih sorti. |  |

(1) Naziv mora biti nadopunjen nazivom toplinske obrade

4. GOMOLJAČE, KORIJENJAČE, NJIHOVI PROIZVODI I NUSPROIZVODI

|  |  |  |  |
| --- | --- | --- | --- |
| Broj | Naziv | Opis | Obavezno označiti  (deklarirati) |
| (1) | (2) | (3) | (4) |
| 4.01 | Rezanci šećerne repe | Nusproizvod proizvodnje šećera koji se sastoji od ekstrahiranih i osušenih komadića šećerne repe *Beta vulgaris*L. ssp.*vulgaris* var. *altissima*Doell. (najviša dopuštena količina pepela netopivog u HCl 5%, izraženo u suhoj tvari). | Udio pepela netopivog u HCl, u suhoj tvari ako je > 3,5%.  Ukupni šećer izražen kao saharoza, ako je > 10,5%. |
| 4.02 | Melasa šećerne repe | Nusproizvod koji se sastoji od sirupastog ostatka nastalog tijekom prerade ili rafinacije šećera iz šećerne repe. | Ukupni šećer izražen kao saharoza.  Udio vode, ako je > 28%. |
| 4.03 | Melasirani rezanci šećerne repe | Nusproizvod proizvodnje šećera koji se sastoji od ekstrahiranih i osušenih komadića šećerne repe kojima je dodana melasa (najviša dopuštena količina pepela netopivog u HCl 4,5%, izraženo u suhoj tvari). | Ukupni šećer izražen kao saharoza.  Udio pepela netopivog u HCl, u suhoj tvari ako je > 3,5%. |
| 4.04 | Vinasa šećerne repe | Nusproizvod nastao nakon fermentacije melase šećerne repe u postupcima proizvodnje alkohola, kvasaca, limunske kiseline i drugih organskih tvari. | Sirove bjelančevine.  Udio vode, ako je > 35%. |
| 4.05 | Šećer (od šećerne repe)(1) | Šećer, ekstrahiran iz šećerne repe. | Saharoza |
| 4.06 | Slatki krumpir | Gomolji biljke *Ipomoea batatas* (L.) Poir., bez obzira na oblik koji se koristi | Škrob |
| 4.07 | Manioka(2) | Korijenje biljke *Manihot esculenta* Crantz., bez obzira na oblik koji se koristi (najviša dopuštena količina pepela netopivog u HCl 4,5%, izraženo u suhoj tvari). | Škrob.  Udio pepela netopivog u HCl, u suhoj tvari ako je > 3,5%. |
| 4.08 | Škrob manioke(3), ekspandirani | Škrob dobiven iz korijena manioke, najvećim dijelom ekspandiran korištenjem odgovarajućeg toplinskog postupka. | Škrob. |
| 4.09 | Pulpa krumpira | Nusproizvod nastao u postupku proizvodnje škroba iz krumpira (*Solanum tuberosum* L.). |  |
| 4.10 | Krumpirov škrob | Škrob krumpira, tehničke čistoće. | Škrob. |
| 4.11 | Bjelančevine krumpira | Osušeni nusproizvod proizvodnje krumpirovog škroba koji se sastoji uglavnom od bjelančevinastih sastojaka ostalih nakon odvajanja škroba. | Sirove bjelančevine. |
| 4.12 | Pahuljice krumpira | Proizvod dobiven rotacijskim sušenjem, opranog, oguljenog ili neoguljenog, uparenog krumpira. | Škrob.  Sirovu vlakninu. |
| 4.13 | Zgušnjen krumpirov sok | Nusproizvod proizvodnje krumpirovog škroba, kod kojeg su bjelančevine i voda djelomično odstranjeni | Sirove bjelančevine.  Udio pepela. |
| 4.14 | Preželatinizirani škrob krumpira | Proizvod koji se u najvećoj mjeri sastoji od škroba krumpira kojem je povećana topivost putem odgovarajuće toplinske obrade. | Škrob |

(1) Naziv može biti zamijenjen nazivom »Saharoza«.
(2) Naziv može biti zamijenjen nazivom »Tapioka«.
(3) Naziv može biti zamijenjen nazivom »Škrob tapioke«.

5. OSTALO SJEMENJE I PLODOVI, NJIHOVI PROIZVODI I NUSPROIZVODI

|  |  |  |  |
| --- | --- | --- | --- |
| Broj | Naziv | Opis | Obavezno označiti  (deklarirati) |
| (1) | (2) | (3) | (4) |
| 5.01 | Mahune rogača | Proizvod ostao nakon drobljenja osušenih plodova (mahuna) rogača *Ceratonia siliqua* L. iz kojih su odstranjene koštice. | Sirovu vlakninu |
| 5.02 | Pulpa citrusa | Nusproizvod nastao tiješnjenjem agruma *Citrus*ssp. u postupku proizvodnje soka. | Sirovu vlakninu |
| 5.03 | Pulpa voća(1) | Nusproizvod nastao tiješnjenjem koštičavog ili koštuničastog voća u postupku proizvodnje voćnog soka. | Sirovu vlakninu |
| 5.04 | Pulpa rajčice | Nusproizvod nastao tiješnjenjem rajčice *Solanum lycopersicum* Karst. u postupku proizvodnje soka od rajčice. | Sirovu vlakninu |
| 5.05 | Koštice grožđa, ekstrahirane | Nusproizvod nastao nakon ekstrakcije ulja iz koštica grožđa. | Sirovu vlakninu, ako je > 45% |
| 5.06 | Pulpa grožđa | Pulpa grožđa koja je brzo osušena nakon ekstrakcije alkohola, a iz koje su uklonjene koštice i drške, u najvećoj mogućoj mjeri. | Sirovu vlakninu, ako je > 25% |
| 5.07 | Koštice grožđa | Koštice odvojene od pulpe grožđa, iz kojih nije odstranjeno ulje. | Sirovu mast.  Sirovu vlakninu, ako je > 45% |

(1) Naziv se može dopuniti vrstom voća.

6. VOLUMINOZNA KRMIVA

|  |  |  |  |
| --- | --- | --- | --- |
| Broj | Naziv | Opis | Obavezno označiti  (deklarirati) |
| (1) | (2) | (3) | (4) |
| 6.01 | Brašno od lucerne(1) | Proizvod dobiven sušenjem i mljevenjem mlade lucerne *Medicago sativa*L. i*Medicago* var.*Martyn.* Može sadržavati do 20% mlade djeteline ili drugog krmnog bilja, osušenih i samljevenih istodobno kad i lucerna. | Sirove bjelančevine.  Sirovu vlakninu.  Udio pepela netopivog u HCl, u suhoj tvari ako je > 3,5%. |
| 6.02 | Komina od lucerne | Nusproizvod nastao istiskivanjem soka iz lucerne. | Sirove bjelančevine |
| 6.03 | Koncentrat bjelančevina od lucerne | Proizvod dobiven umjetnim sušenjem frakcija soka od lucerne, koji je bio centrifugiran i podvrgnut toplinskom postupku radi precipitacije bjelančevina | Karoten.  Sirove bjelančevine. |
| 6.04 | Brašno od djeteline(1) | Proizvod dobiven sušenjem i mljevenjem mlade *Trifolium*spp. Može sadržavati do 20% mlade lucerne ili drugog krmnog bilja, osušenih i samljevenih istodobno kad i djetelina. | Sirove bjelančevine.  Sirovu vlakninu.  Udio pepela netopivog u HCl, u suhoj tvari ako je > 3,5%. |
| 6.05 | Brašno od trava(1) (2) | Proizvod dobiven sušenjem i mljevenjem mladog krmnog bilja. | Sirove bjelančevine.  Sirovu vlakninu.  Udio pepela netopivog u HCl, u suhoj tvari ako je > 3,5%. |
| 6.06 | Slama žitarica(3) | Slama žitarica |  |
| 6.07 | Slama žitarica(4) podvrgnuta određenom postupku | Proizvod dobiven odgovarajućim tretiranjem slame žitarice. | Količinu natrija, ako je u tretmanu korišten NaOH |

(1) Naziv »brašno« može se zamijeniti nazivom »pelete«. Može se dodati i naziv
sušenja.
(2) Može se dodati naziv vrste krmnog bilja.
(3) Mora se navesti naziv vrste žitarica od kojih slama potječe.
(4) Naziv mora biti nadopunjen nazivom kemijskog postupka kojem je slama
podvrgnuta.

7. OSTALE BILJKE, NJIHOVI PROIZVODI I NUSPROIZVODI

|  |  |  |  |
| --- | --- | --- | --- |
| Broj | Naziv | Opis | Obavezno označiti  (deklarirati) |
| (1) | (2) | (3) | (4) |
| 7.01 | Melasa šećerne trske | Nusproizvod koji se sastoji od sirupastog ostatka nastalog tijekom prerade ili rafinacije šećera iz šećerne trske Saccharum officinarum L. | Ukupni šećer izražen kao saharoza.  Udio vode, ako je > 30%. |
| 7.02 | Vinasa od šećerne trske | Nusproizvod nastao nakon fermentacije melase šećerne trske u postupcima proizvodnje alkohola, kvasaca, limunske kiseline i drugih organskih tvari. | Sirove bjelančevine.  Udio vode, ako je > 35%. |
| 7.03 | Šećer (od šećerne trske) | Šećer dobiven iz šećerne trske. | Saharozu |
| 7.04 | Brašno od morskih trava | Proizvod dobiven sušenjem i mljevenjem morske trave, posebice smeđe morske trave. Ovaj proizvod može biti ispran s ciljem smanjenja količine joda. | Udio pepela. |

(1) Naziv može biti zamijenjen nazivom »Saharoza«.

8. MLIJEČNI PROIZVODI

|  |  |  |  |
| --- | --- | --- | --- |
| Broj | Naziv | Opis | Obavezno označiti  (deklarirati) |
| (1) | (2) | (3) | (4) |
| 8.01 | Obrano mlijeko u prahu | Proizvod dobiven sušenjem mlijeka kojem je u najvećoj mjeri uklonjena mliječna mast. | Sirove bjelančevine.  Udio vode, ako je > 5% |
| 8.02 | Mlaćenica u prahu | Proizvod dobiven sušenjem tekućine zaostale nakon mlaćenja vrhnja. | Sirove bjelančevine.  Sirovu mast.  Laktozu.  Udio vode, ako je > 6% |
| 8.03 | Sirutka u prahu | Proizvod dobiven sušenjem tekućine ostale nakon proizvodnje sira, skute ili kazeina ili nekog sličnog proizvoda. | Sirove bjelančevine.  Laktoza.  Udio vode, ako je > 8%.  Udio pepela. |
| 8.04 | Sirutka u prahu, djelomično odslađena | Proizvod dobiven sušenjem sirutke iz koje je djelomično uklonjena laktoza. | Sirove bjelančevine.  Laktozu.  Udio vode, ako je > 8%.  Udio Pepela. |
| 8.05 | Bjelančevine sirutke u prahu(1) | Proizvod dobiven sušenjem bjelančevinastih komponenti dobivenih iz sirutke ili mlijeka, kemijskim ili fizikalnim postupkom. | Sirove bjelančevine.  Udio vode, ako je > 8%. |
| 8.06 | Kazein u prahu | Proizvod dobiven iz obranoga mlijeka ili mlaćenice, sušenjem kazeina koji je bio istaložen kiselinama ili sirilom. | Sirove bjelančevine.  Udio vode, ako je > 10%. |
| 8.07 | Laktoza u prahu | Šećer izdvojen iz mlijeka ili sirutke, pročišćavanjem i sušenjem. | Laktozu.  Udio vode, ako je > 5%. |

(1) Ovaj se naziv može zamijeniti nazivom »Laktoalbumin u prahu«

9. PROIZVODI OD KOPNENIH ŽIVOTINJA

|  |  |  |  |
| --- | --- | --- | --- |
| Broj | Naziv | Opis | Obavezno označiti  (deklarirati) |
| (1) | (2) | (3) | (4) |
| 9.01 | Mesno brašno(1) | Proizvod dobiven termičkom obradom, sušenjem i mljevenjem cijelih ili dijelova trupova toplokrvnih kopnenih životinja s kojih mast može biti djelomično ekstrahirana ili fizički skinuta. Proizvod mora biti bez papaka, rogova, čekinja, dlake i perja te bez sadržaja probavnog trakta. (najmanja količina sirovih bjelančevina u suhoj tvari, 50%) (najviša količina fosfora, 8%). | Sirove bjelančevine.  Sirovu mast.  Udio pepela.  Udio vode, ako je > 8% |
| 9.02 | Mesno-koštano brašno(1) | Proizvod dobiven termičkom obradom, sušenjem i mljevenjem cijelih ili dijelova trupova toplokrvnih kopnenih životinja s kojih mast može biti djelomično ekstrahirana ili fizički skinuta. Proizvod mora biti bez papaka, rogova, čekinja, dlake i perja te bez sadržaja probavnog trakta. | Sirove bjelančevine.  Sirovu mast.  Udio pepela.  Udio vode, ako je > 8% |
| 9.03 | Koštano brašno | Proizvod dobiven termičkom obradom, sušenjem i mljevenjem kostiju toplokrvnih kopnenih životinja s kojih je mast djelomično ekstrahirana ili fizički skinuta. Proizvod mora biti bez papaka, rogova, čekinja, dlake i perja te bez sadržaja probavnog trakta. | Sirove bjelančevine.  Udio pepela.  Udio vode, ako je > 8% |
| 9.04 | Čvarci | Ostaci pri preradi masti, loja ili drugih ekstrahiranih ili fizički odvojenih životinjskih masti. | Sirove bjelančevine.  Udio pepela.  Udio vode, ako je > 8% |
| 9.05 | Brašno od peradi | Proizvod dobiven termičkom obradom, sušenjem i mljevenjem nusproizvoda klanja peradi. Proizvod mora biti bez perja. | Sirove bjelančevine.  Sirovu mast.  Udio pepela.  Udio pepela netopivog u  HCl-u ako je > 3,3%.  Udio vode, ako je > 8% |
| 9.06 | Brašno od perja, hidrolizirano | Proizvod dobiven hidrolizom, sušenjem i mljevenjem perja peradi. | Sirove bjelančevine.  Udio pepela netopivog u HCl-u ako je > 3,4%.  Udio vode, ako je > 8% |
| 9.07 | Krvno brašno | Proizvod dobiven sušenjem zaklanih toplokrvnih životinja. Proizvod ne smije sadržavati bilo koju stranu tvar. | Sirove bjelančevine.  Udio vode, ako je > 8% |
| 9.08 | Životinjska mast(2) | Proizvod koji se sastoji od masti toplokrvnih kopnenih životinja. | Udio vode, ako je > 1% |

(1) Proizvodi koji sadrže više od 13% masti u suhoj tvari moraju biti označeni
kao »bogato mastima«.
(2) Naziv može biti nadopunjen točnijim opisom vrste životinje od koje mast
potječe ili proizvodnog procesa.

10. RIBE, OSTALE MORSKE ŽIVOTINJE, NJIHOVI PROIZVODI I NUSPROIZVODI

|  |  |  |  |
| --- | --- | --- | --- |
| Broj | Naziv | Opis | Obvezno označiti  (deklarirati) |
| (1) | (2) | (3) | (4) |
| 10.01 | Riblje brašno(1) | Proizvod dobiven preradom cijele ili dijelova ribe iz kojih je moguće odstranjen dio ulja ili je dodan riblji sok. | Sirove bjelančevine.  Sirovu mast.  Udio pepela, ako je > 20%  Udio vode, ako je > 8% |
| 10.02 | Zgusnut riblji sok | Proizvod dobiven tijekom proizvodnje ribljeg brašna, koji je odvojen i stabiliziran zakiseljavanjem i sušenjem. | Sirove bjelančevine.  Sirovu mast.  Udio vode, ako je > 5% |
| 10.03 | Riblje ulje | Ulje dobiveno iz riba ili dijelova riba | Udio vode, ako je > 1% |
| 10.04 | Rafinirano i hidrogenizirano riblje ulje | Ulje dobiveno iz riba ili dijelova riba koje je rafinirano i hidrogenizirano. | Jodni broj.  Udio vode, ako je > 1% |

(1) Proizvod koji sadrži više od 75% sirovih bjelančevina u suhoj tvari, može se
označiti kao »bogato bjelančevinama«.

11. MINERALNA KRMIVA

|  |  |  |  |
| --- | --- | --- | --- |
| Broj | Naziv | Opis | Obavezno označiti  (deklarirati) |
| (1) | (2) | (3) | (4) |
| 11.01 | Kalcij karbonat(1) | Proizvod dobiven mljevenjem izvora kalcij karbonata, kao što su vapnenac, ljušture dagnji ili kamenica, ili pak taloženjem iz kiselih otopina. | Kalcij  Pepeo netopiv u HCl-u, ako je > 5% |
| 11.02 | Kalcij i magnezij karbonat | Prirodna mješavina kalcij karbonata i magnezij karbonata. | Kalcij  Magnezij |
| 11.03 | Vapnenačke morske alge (Maerl) | Proizvod prirodnog podrijetla dobiven iz vapnenačkih morskih algi, mljevenih ili granuliranih. | Kalcij  Pepeo netopiv u HCl-u, ako je > 5% |
| 11.04 | Magnezij oksid | Magnezij oksid (MgO) tehničke čistoće | Magnezij |
| 11.05 | Magnezij sulfat | Magnezij sulfat (MgSO4 x 7H2O) tehničke čistoće. | Magnezij  Sumpor |
| 11.06 | Dikalcij fosfat(2) | Istaložen kalcij monohidrogen fosfat iz kostiju ili anorganskog izvora (CaHPO 4 x H2O) | Fosfor  Kalcij |
| 11.07 | Mono-dikalcij fosfat | Proizvod dobiven kemijskim putem, a sadrži jednake količine dikalcij fosfata i monokalcij fosfata. | Fosfor  Kalcij |
| 11.08 | Defluoriran kameni fosfat | Proizvod nastao mljevenjem pročišćenih i na odgovarajući način defluoriranih prirodnih fosfata. | Fosfor  Kalcij |
| 11.09 | Degelatinirano koštano brašno | Degelatinirane, sterilizirane i izmljevene kosti iz kojih je uklonjena mast | Fosfor  Kalcij |
| 11.10 | Monokalcij fosfat | Tehnički čist kalcij-bis (dihidrogenfosfat) (Ca(H2PO4)2 . xH2O). | Fosfor  Kalcij |
| 11.11 | Kalcij-magnezij fosfat | Kalcij-magnezij fosfat tehničke čistoće. | Kalcij  Magnezij  Fosfor |
| 11.12 | Monoamonij fosfat | Monoamonij fosfat tehničke čistoće (NH4H2PO4). | Dušik  Fosfor |
| 11.13 | Natrij klorid(1) | Natrij klorid tehničke čistoće ili proizvod dobiven mljevenjem prirodnih izvora natrij klorida kao što su morska i kamena sol. | Natrij |
| 11.14 | Magnezij propionat | Magnezij propionat tehničke čistoće | Magnezij |
| 11.15 | Magnezij fosfat | Proizvod koji sadrži magnezij fosfat tehničke čistoće (MgHPO4 x nH2O). | Fosfor  Magnezij |
| 11.16 | Natrij-kalcij-magnezij fosfat | Proizvod koji sadrži natrij-kalcij-magnezij fosfat. | Fosfor  Kalcij  Magnezij  Natrij |
| 11.17 | Mononatrij fosfat | Mononatrij fosfat tehničke čistoće (NaH2PO4 x H2O). | Fosfor  Natrij |
| 11.18 | Natrij bikarbonat | Natrij bikarbonat tehničke čistoće (NaHCO3). | Natrij |

(1) Može se navesti podrijetlo ili zamijeniti nazivom podrijetla.
(2) U naziv se može dodati naziv postupka prerade.

12. OSTALO

|  |  |  |  |
| --- | --- | --- | --- |
| Broj | Naziv | Opis | Obvezno za označiti  (deklarirati) |
| (1) | (2) | (3) | (4) |
| 12.01 | Proizvodi i nusproizvodi pekarstva i proizvodnje tjestenine(1) | Proizvodi i nusproizvodi dobiveni u proizvodnji kruha, peciva, keksa ili tjestenina. | Škrob.  Ukupni šećer izražen kao saharoza. |
| 12.02 | Proizvodi i nusproizvodi slastičarstva(1) | Proizvodi i nusproizvodi dobiveni u proizvodnji slastica uključujući čokoladu | Ukupni šećer izražen kao saharoza. |
| 12.03 | Proizvodi i nusproizvodi proizvodnje kolača i sladoleda(1) | Proizvodi i nusproizvodi dobiveni u proizvodnji kolača i sladoleda | Škrob.  Ukupni šećer izražen kao saharoza.  Sirovu mast |
| 12.04 | Masne kiseline | Nusproizvodi dobiveni otkiseljavanjem lužinom ili destilacijom, ulja i masti nespecifičnog biljnog ili životinjskog podrijetla | Sirovu mast.  Udio vode, ako je > 1% |
| 12.05 | Soli masnih kiselina(2) | Proizvodi dobiveni saponifikacijom masnih kiselina sa kalcij, natrij ili kalij hidroksidom. | Sirovu mast  Kalcij (ili natrij ili kalij, prema potrebi) |

(1) Nazivu se može dodati naziv procesa kojim je krmivo dobiveno.
(2) Naziv se može zamijeniti nazivom dobivene soli. Obavezno označiti
(deklarirati).

**PRILOG III.**

ODREDBE KOJE SE ODNOSE NA NAZIVLJE I OZNAČAVANJE (DEKLARIRANJE) SASTOJAKA U
KRMIVIMA KOJA NISU NA POPISU GLAVNIH KRMIVA U PRILOGU II. OVOGA PRAVILNIKA

1) Kada se na tržište stavljaju krmiva koja nisu na popisu glavnih krmiva u
Prilogu II. ovoga Pravilnika obavezno je označavanje analitičkih sastojaka
navedenih u tablici ispod, stupcu (2) koji je njezin sastavni dio, u skladu s
člankom 5. stavkom 1. točkom d) ovoga Pravilnika.
2) Krmiva koja nisu navedena u popisu glavnih krmiva Priloga II. ovoga
Pravilnika moraju nositi naziv u skladu s kriterijima navedenim u Prilogu I.
Glavi I. točki 1. ovoga Pravilnika.

|  |  |  |
| --- | --- | --- |
| Krmivo od (podrijetlo krmiva): | | Obavezno označiti (deklarirati) |
| (1) | | (2) |
| 1. | Zrnevlje žitarica |  |
| 2. | Proizvoda i nusproizvoda od zrnevlja žitarica. | Škrob ako je udio veći od 20%  Sirove bjelančevine ako je udio > 10%  Sirovu mast ako je udio > 5%  Sirovu vlakninu |
| 3. | Uljarica, sjemenki uljarica |  |
| 4. | Proizvoda i nusproizvoda od uljarice, sjemenki uljarica. | Sirove bjelančevine ako je udio > 10%  Sirovu mast ako je udio > 5%  Sirovu vlakninu |
| 5. | Zrnevlja mahunarki |  |
| 6. | Proizvoda i nusproizvoda od zrnevlja mahunarki. | Sirove bjelančevine ako je udio > 10%  Sirovu vlakninu |
| 7. | Gomolja i korijenja |  |
| 8. | Proizvoda i nusproizvoda gomolja i korijenja. | Škrob  Sirovu vlakninu  Pepeo netopiv u HCL-u ako je udio > 3,5% |
| 9. | Ostalih proizvoda i nusproizvoda prerade šećerne repe. | Sirovu vlakninu ako je udio > 15%  Ukupni šećer izražen kao saharoza  Pepeo netopiv u HCL-u ako je je udio > od 3,5% |
| 10. | Ostalih sjemenki i plodova, njihovih proizvoda i nusproizvoda. | Sirove bjelančevine  Sirovu vlakninu  Sirovu mast ako je udio > 10% |
| 11. | Voluminoznih krmiva. | Sirove bjelančevine ako je udio > 10%  Sirovu vlakninu |
| 12. | Ostalih biljaka, njihovih proizvoda i nusproizvoda. | Sirove bjelančevine ako je udio > 10%  Sirovu vlakninu |
| 13. | Proizvoda i nusproizvoda prerade šećerne trske. | Sirovu vlakninu ako je udio > 15%  Ukupni šećer izražen kao saharoza |
| 14. | Mliječnih proizvoda/nusproizvoda prerade mlijeka. | Sirove bjelančevine  Udio vode ako je udio > 5%  Udio laktoze ako je udio > 10% |
| 15. | Proizvodi od kopnenih životinja. | Sirove bjelančevine ako je udio > 10%  Sirovu mast ako je udio > 5%  Udio vode ako je udio > 8% |
| 16. | Riba, ostalih morskih životinja, njihovih proizvoda i nusproizvoda. | Sirove bjelančevine ako je udio > 10%  Sirovu mast ako je udio > 5%  Udio vode ako je udio > 8% |
| 17. | Minerala. | Vrste minerala |
| 18. | Ostalog. | Sirove bjelančevine ako je udio > 10%  Sirovu vlakninu  Sirovu mast ako je udio > 10%  Škrob ako je udio > 30%  Ukupni šećer izražen kao saharoza ako je udio > 10% |

**PRILOG IV.**

TEMELJNE ODREDBE

1. Prilikom označavanja (deklariranja) krmnih smjesa, količine tvari, ukoliko
nije drugačije propisano, iskazuju se u odnosu na masu proizvoda kako je
propisano ovim Prilogom.
2. Udio vode u hrani za životinje mora se označiti (deklarirati) ako je veći od:
– 7% kod mliječnih zamjenica i ostalih krmnih smjesa gdje udio proizvoda od
mlijeka prelazi 40%,
– 5% kod mineralnih mješavina koje ne sadrže organske tvari,
– 10% kod mineralnih mješavina koje sadrže organske tvari,
– 14% kod ostalih krmnih smjesa.
2.1. Udio vode može se označiti (deklarirati) i u krmnim smjesama kod kojih nije
propisano označavanje (deklariranje).
3. Udio pepela netopivog u HCl-u u suhoj tvari krmne smjese, ne smije biti veći
od 3,3% kod krmnih smjesa koje sadrže uglavnom rižine nusproizvode, odnosno 2,2%
u ostalim krmnim smjesama.
3.1. U krmnim smjesama navedenim u ovoj točki udio pepela netopivog u HCl-u
smije biti veći od 2,2% u suhoj tvari, ali se mora posebno označiti
(deklarirati) kao postotni udio na masu proizvoda kod:
– krmnih smjesa koje sadrže odobrena mineralna veziva,
– mineralnih mješavina,
– krmnih smjesa koje sadrže više od 50% repinih rezanaca,
– krmnih smjesa namijenjenih za hranidbu riba u kojima udio ribljeg brašna
prelazi 15%.
3.2. Udio pepela netopivog u HCl-u može se označiti i u krmnim smjesama kod
kojih nije propisano označavanje (deklariranje).
4. Udio željeza u mliječnim zamjenama za hranidbu teladi čija masa ne prelazi 70
kg mora biti najmanje 30 mg/kg potpune krmne smjese s udjelom vode od 12%.
5. Kada se inspekcijskim pregledom hrane za životinje, osim hrane za kućne
ljubimce, utvrdi odstupanje od označenih (deklariranih) vrijednosti tolerira se:
5.1. Za utvrđene vrijednosti koje su manje od označenih (deklariranih), u
slučaju:
5.1.1. Sirovih bjelančevina:
– 2 jedinice za deklarirani sadržaj od 20% ili više,
– 10% deklarirane količine za deklarirani sadržaj od 20% ili manji, ali ne manji
od 10%,
– 1 jedinica za deklarirani sadržaj manji od 10%.
5.1.2. Ukupnog šećera:
– 2 jedinice za deklarirani sadržaj od 20% ili više,
– 10% deklarirane količine za deklarirani sadržaj od 20% ili manji, ali ne manji
od 10%,
– 1 jedinica za deklarirani sadržaj manji od 10%.
5.1.3. Škroba i ukupnog šećera + škroba:
– 2,5 jedinice za deklarirani sadržaj od 25% ili više,
– 10% deklarirane količine za deklarirani sadržaj od 25% ili manji, ali ne manji
od 10%,
– 1 jedinica za deklarirani sadržaj manji od 10%.
5.1.4. Sirovih ulja i masti:
– 1,5 jedinice za deklarirani sadržaj od 15% ili više,
– 10% deklarirane količine za deklarirani sadržaj od 15% ili manji, ali ne manji
od 8%,
– 0,8 jedinica za deklarirani sadržaj manji od 8%.
5.1.5. Pojedinačno natrija, kalija i magnezija:
– 1,5 jedinice za deklarirani sadržaj od 15% ili više,
– 10% deklarirane količine za deklarirani sadržaj od 15% ili manji, ali ne manji
od 7,5%,
– 0,75 jedinica za deklarirani sadržaj manji od 7,5%, ali ne manji od 5%,
– 15% deklarirane količine za deklarirani sadržaj od 5%, ali ne manji od 0,7%,
– 0,1 jedinica za deklarirani sadržaj manji od 0,7%.
5.1.6. Ukupnog fosfora:
– 1,2 jedinice za deklarirani sadržaj od 16% ili više,
– 7,5% deklarirane količine za deklarirani sadržaj od 16% ili manji, ali ne
manji od 12%,
– 0,9 jedinica za deklarirani sadržaj manji od 12%, ali ne manji od 6%,
– 15% deklarirane količine za deklarirani sadržaj od 6% ili manji, ali ne manji
od 1%,
– 0,15 jedinica za deklarirani sadržaj manji od 1%.
– Kalcija:
– 1,2 jedinice za deklarirani sadržaj od 16% ili više,
– 7,5% deklarirane količine za deklarirani sadržaj od 16% ili manji, ali ne
manji od 12%,
– 0,9 jedinica za deklarirani sadržaj manji od 12%, ali ne manji od 6%,
– 15% deklarirane količine za deklarirani sadržaj od 6% ili manji, ali ne manji
od 1%,
– 0,15 jedinica za deklarirani sadržaj manji od 1%.
5.1.7. Ukupno metionina, lizina i treonina:
– 15% deklarirane količine.
5.1.8. Ukupno cistina i triptofana:
– 20% deklarirane količine.
5.2. Za utvrđene vrijednosti koje su veće od označenih (deklariranih), u
slučaju:
5.2.1. Udjela vode:
– 1 jedinica za deklarirani sadržaj od 10% ili više,
– 10% deklarirane količine za deklarirani sadržaj od 10% ili manji, ali ne manji
od 5%,
– 0,5 jedinica za deklarirani sadržaj manji od 5%.
5.2.2. Sirovog pepela:
– 1 jedinica za deklarirani sadržaj od 10% ili više,
– 10% deklarirane količine za deklarirani sadržaj od 10% ili manji, ali ne manji
od 5%,
– 0,5 jedinica za deklarirani sadržaj manji od 5%.
5.2.3. Sirove vlaknine:
– 1,8 jedinica za deklarirani sadržaj od 12% ili više,
– 15% deklarirane količine za deklarirani sadržaj od 12% ili manji, ali ne manji
od 6%,
– 0,9 jedinica za deklarirani sadržaj manji od 6%.
5.2.4. Pepela netopivog u HCl-u:
– 1 jedinica za deklarirani sadržaj od 10% ili više,
– 10% deklarirane količine za deklarirani sadržaj od 10% ili manji, ali ne manji
od 4%,
– 0,4 jedinica za deklarirani sadržaj manji od 4%.
5.3. Kada su odstupanja u obrnutom smjeru od onih navedenih u točkama 5.1 i 5.2.
ovoga Priloga, u slučaju:
5.3.1.
– sirovih proteina, sirovih ulja i masti, ukupnog šećera, škroba: odstupanja za
ove tvari smiju biti dvostruka od onih iz točke 5.1. ovoga Priloga,
– ukupnog fosfora, kalcija, kalija, magnezija, natrija, sirovog pepela, sirove
vlaknine: odstupanja za ove tvari smiju biti trostruka od onih iz točaka 5.1. i
5.2. ovoga Priloga.
6. Kada je inspekcijskim nadzorom hrane za kućne ljubimce utvrđeno odstupanje od
propisanih vrijednosti tolerira se:
6.1. Za utvrđene vrijednosti koje su manje od deklariranih, u slučaju:
6.1.1. Sirovih bjelančevina:
– 3,2 jedinice za deklarirani sadržaj od 20% ili više,
– 16% deklarirane količine za deklarirani sadržaj od 20% ili manji, ali ne manji
od 12,5%,
– 2 jedinice za deklarirani sadržaj manji od 12,5%.
6.1.2. Sirovih ulja i masti:
– 2,5 jedinice za deklarirani sadržaj od 15% ili više.
6.2. Za utvrđene vrijednosti koje su više od deklariranih, u slučaju:
6.2.1. Udjela vode:
– 3 jedinice za deklarirani sadržaj od 40% ili više,
– 7,5% deklarirane količine za deklarirani sadržaj od 40% ili manji, ali ne
manji od 20%,
– 1,5 jedinica za deklarirani sadržaj manji od 20%.
6.2.2. Sirovog pepela:
– 1,5 jedinica za deklarirani sadržaj.
6.2.3. Sirove vlaknine:
– 1 jedinica za deklarirani sadržaj.
6.3. Kada su odstupanja veća od deklariranih u odnosu na točku 6.1. i manja od
deklariranih u odnosu na točku 6.2. ovoga Priloga, u slučaju:
6.3.1. Sirovih bjelančevina:
– odstupanja smiju biti dvostruka od onih iz točke 6.1.1. ovoga Priloga.
6.3.2. Sirovih ulja i masti:
– identična onima iz točke 6.1.2. ovoga Priloga.
6.3.3. Sirovog pepela, sirove vlaknine:
– odstupanja smiju biti trostruka od onih iz točaka 6.2.2. i 6.2.3. ovoga
Priloga.

**PRILOG V.**

OZNAČAVANJE (DEKLARIRANJE) ANALITIČKIH ELEMENATA

![](dodatni/348627.gif)
**PRILOG VI.**

SKUPINE KRMIVA U HRANI ZA KUĆNE LJUBIMCE KOJE SE MOGU NAVESTI U OZNACI
(DEKLARACIJI) UMJESTO POJEDINAČNIOJEDINAČNIfont>

|  |  |
| --- | --- |
| Naziv i opis skupine | Naziv i opis pojedinog krmiva |
| 1. Meso i životinjski nusproizvodi | Svi mesnati dijelovi zaklanih toplokrvnih kopnenih životinja, svježi ili konzervirani prikladnim postupkom, te svi proizvodi i nusproizvodi dobiveni preradom trupova ili dijelova trupova toplokrvnih kopnenih životinja. |
| 2. Mlijeko i mliječne prerađevine | Svi mliječni proizvodi svježi ili konzervirani prikladnim postupkom, te prerađevine nastale njihovom preradom. |
| 3. Jaja i prerađevine od jaja | Svi proizvodi od jaja svježi ili konzervirani prikladnim postupkom te prerađevine nastale njihovom preradom. |
| 4. Ulja i masti | Sva biljna i životinjska ulja i masti |
| 5. Kvasci | Svi kvasci inaktivirani i osušeni. |
| 6. Ribe i riblje prerađevine | Ribe ili dijelovi riba svježi ili konzervirani prikladnim postupkom te prerađevine nastale njihovom preradom. |
| 7. Žitarice | Sve vrste žitarica ili proizvodi dobiveni od škroba iz njihovog endosperma. |
| 8. Povrće | Sve vrste povrća i mahunarki, svježe ili konzervirane prikladnim postupkom |
| 9. Prerađevine podrijetlom od biljnih proizvoda | Proizvodi nastali obradom biljnih proizvoda, posebno žitarica, mahunarki te sjemenki uljarica. |
| 10. Ekstrakti biljnih proteina | Svi proizvodi biljnog podrijetla u kojima su bjelančevine koncentrirane prikladnim postupkom i koji sadrže udio sirovih bjelančevina u suhoj tvari najmanje 50% i koji se mogu restrukturirati. |
| 11. Minerali | Sve anorganske tvari prikladne za hranidbu životinja. |
| 12. Različiti šećeri | Sve vrste šećera. |
| 13. Voće | Sve vrste voća svježeg ili konzerviranog prikladnim postupkom. |
| 14. Orašasto voće | Sve jezgre orašastog voća. |
| 15. Sjemenke | Sve vrste sjemenki, cijelih ili drobljenih. |
| 16. Alge | Sve vrste algi svježih ili konzerviranih prikladnim postupkom. |
| 17. Mekušci, rakovi i školjkaši  &nbs.0pt">&nbs/td> Sve vrste mekušaca, rakova i školjkaša, svježih ili konzerviranih prikladnim postupkom, te nusproizvodi nastali njihovom preradom. | |
| 18. Kukci | Sve vrste kukaca u svim razvojnim stadijima. |
| 19. Pekarski proizvodi | Sve vrste kruha, kolača, keksa i tjestenina. |

**PRILOG VII.**

IZRAČUNAVANJE ENERGETSKE VRIJEDNOSTI KRMNIH SMJESA ZA PERAD

1) Ukoliko se prilikom označavanja krmnih smjesa za perad (izuzev mineralnih i
melasiranih krmnih smjesa) navodi energetska vrijednost, ona mora biti
izračunata u skladu s propisanom jednadžbom.
2) Ako se službenom kontrolom utvrdi razilaženje između deklarirane i utvrđene
količine energije dozvoljeno je odstupanje do 0,4 MJ/kg metaboličke energije
(ME).
3) Izračunavanje i izražavanje energetske vrijednosti krmnih smjesa za perad.
Energetska vrijednost krmnih smjesa za perad izražava se kao metabolička
energija (ME) u mega džulima (MJ)/kg krmne smjese, izračunava se na osnovi
postotnog udjela pojedinih analitičkih komponenti hrane po formuli:
ME (MJ/kg) = 0,1551 × % sirovih bjelančevina + 0,3431 × % sirovih masti + 0,1669
× % škroba + 0,1301 × % ukupnih šećera (izraženih kao saharoza).
4) Prikaz rezultata
Nakon izračuna po gore navedenoj formuli dobiveni rezultat mora se izraziti
vrijednošću s jednim decimalnim mjestom.
5) Uzorkovanje i analitičke metode
Uzorkovanje krmnih smjesa i određivanje udjela pojedinih analitičkih komponenti
iz formule izvodi se na način sukladan propisima o uzorkovanju i standardnim
metodama određivanja traženih analitičkih komponenti.

Pravilnik, NN 112/2008-3265
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)